Referat for styremøte NBF Vestland tirsdag 10.05.22

Til stede: Guro Nesse, Bente Lund Hawkes, Signe Ytrøy, Ørjan Persen, Randi Tveit Solheim, Linn Benedikte Brakstad, Elena Linn Beardy.

Frafall: Guri Aarhus, Anne Haugen Pihl.

Referent: Elena Linn Beardy

**1/ Referatet fra forrige styremøte ble godkjent uten merknader.**

**2/ Orientering fra Bibliotekmøtet i mars av Signe, Ørjan og Randi.**

Signe: Utrolig kjekt å møte fagfeller igjen etter pandemien, og å være i et forum der man merker hva pulsen er i bibliotekmiljøet.

Tre på topp:

* Infodemi: Fake news, hva er bibliotekets rolle?
* Mangfold: Bør være mangfold også blant de ansatte i bibliotekene.
* Bærekraft: Ikke **ha** strategi for bærekraft, men bærekraft må være strategien i seg selv.

Ørjan: Veldig fin opplevelse. Positivt. Nyttig å være med på.

Tre på topp:

* Papirbøker: Aslak Sira Myhre vektla lesing av **papir**bøker. Droppe å få gode avtaler på ebøker. Snakket litt ned ebøker.
* Profesjonalisering av skranken: Minimum antall timer i skranken, jevnlig opplæring. Bør ikke være slik at **alle** skal være i skranken. Alle skal ikke gjøre alt.
* Bibliotekbesøk: Gamlebyen skole, Valle Hovin vgs, Biblo Tøyen, Bjørvika. Nyttig og fint å besøke andre bibliotek; anbefales.

Randi: Kjekt. Merket seg særlig: Livslang læring der folk bor. Samarbeid på tvers. Lettere kontakt med universitetsbibliotek. Mer sømløs overgang. Lettere for folk på små steder å kunne studere eller holde seg faglig oppdatert.

I tillegg nevnte Signe Bibfest Haugesund (Nord-Rogaland Biblioteksymposium), et samarbeid mellom NBF Rogaland og Rogaland fylkeskommune. Tema i år: «Kommunikasjon og hvordan vi snakker med omverden. Hva sier vi med våre fysiske omgivelser? Hvordan markedsfører vi våre tjenester og hva sier vi gjennom vår bruk av sosiale medier?». Kanskje vi kan gjøre noe lignende i Vestland?

**3/ Sommermøte med BF Vestland**

Ørjan kontakter leder Lene Olszeth. Tentativ dato for sommermøte: Fredag 17. juni 2022. Besøke Laksevåg bibliotek og kanskje Åsane bibliotek, før går vi ut og spiser sammen.

**4/ Medlemstur med bibliotekbesøk**

Etter litt diskusjon fram og tilbake kom vi frem til at vi kombinerer medlemsturen med årsmøtet i februar/mars 2023. Vi planlegger at både medlemstur og årsmøte er nord i fylket da. Neste medlemstur kan være sør i fylket, slik at det blir annenhver gang.

**5/ Nasjonal bibliotekdag 1. september**

I juni sender Elena e-post til alle bibliotek i Vestland med lenke til tips om hvordan markere dagen, og oppfordrer bibliotekene til å markere dagen og legge ut bilder/info på SoMe, som NBF Vestland deretter kan dele på sin Facebookside.

**6/ Digitale frokostseminarer**

Vi idémyldret og kom frem til:

* Seminar om samlingsutvikling av fysiske lydbøker og filmer: Kriterier for kassering/praksis i ulike bibliotek. Dette seminaret kan vi lage selv.
* Slektsforskning (på nett). Elena undersøker med Fylkesarkivet om de kan informere om seg selv og sine tjenester.
* Neste år kan vi kanskje ha et digitalt frokostseminar der Guro snakker om digitaliseringsprosjektet av gamle, lokalhistoriske bilder som Lærdal folkebibliotek holder på med.

**7/ Eventuelt**

* Alle som ikke har sendt bilde og epostadresse til Ørjan, må gjøre det. Så oppdaterer han nettsiden.
* Fylkesbiblioteket skal flytte til Førde innen to år. Blir spennende å følge med på. Vi mener det er viktig at det faglige blir ivaretatt i fylket og at det ikke kuttes i stillinger.

**8/ Neste styremøte blir tirsdag 7. juni kl. 10.30–12.00 på Teams.**